101 redes om God se genade en goedheid elke dag met vreugde te vier.
Geluk is God se spesiale geskenk aan jou. Hy het jou lief en daarom het Hy klein vreugde-oomblikke oral om jou geplant. Jy moet net jou hand uitsteek en dit aangryp.
In Dans in die reën gee Johan Smith 101 wenke, toegelig met teksverse, wat jou sal help om weer ware geluk in jou lewe te ervaar. Die wenke sluit eenvoudige, alledaagse dinge in, soos kuier om die tafel, doen dinge stadiger, reël alleentyd, en ook groter uitdagings soos leef in dankbaarheid en vergewe jouself.
Met sy pragtige uitleg en blou teks en kort, kragtige wenke is Dans in die reën die ideale geskenk.
Johan Smith is ’n skrywer, prediker en spreker. Hy besoek landswyd skole en kerke om ’n wye spektrum van mense te bedien, soos jeug, ouers, gesinne, mans en vroue. Sy nuutgestigte niewinsgewende maatskappy, VitaAmp (www.vitaamp.org), fokus op bediening aan die jeug, onderwysers, skoolhoofde, predikante, ouers en gewone lidmate. Moreletapark Gemeente is Johan se tuisgemeente.
Kies om gelukkig
Kom ons hou styf vas aan die hoop wat ons
bely, want ons kan op God staatmaak; Hy sal
doen wat Hy beloof het.
~ Hebreërs 10:23
Vertrou op Hom te alle tye, stort jou hart uit
voor Hom, want God is ons toevlug.
~ Psalm 62:9
Sing hard en vrolik, juig van vreugde.
~ Jesaja 54:1
Jy het dit dalk al baie gehoor of gelees: Om
gelukkig te wees, is ’n keuse. Dit is nie altyd
maklik nie, want jou omstandighede kan baie
swaar en moeilik wees. Selfs dan kan jy kies om
na God te draai, Hom te vertrou en te kies om
gelukkig te wees.
You're reviewing: Dans In Die Reen (Sagteband)